On üllatav, kui paljud Eesti poliitikud, liidrid ja ajakirjanikud on elanud silmaklappidega soovunelmate maailmas ja viimastel aegadel sattunud hämmingusse, kuidas paljud «kallid meie inimesed» on osutunud tegelikult n-ö tankistideks – Eesti Vabariigi majandusedu, demokraatiat ja hüvesid nautivateks Putini-meelseteks. Tundub, et suurel osal eesti ühiskonnast puudub vastupidiselt «sidusa ühiskonna retoorikale» igasugune kontakt ja kogemus venekeelsetega, kirjutab ettevõtja Triin Teramäe.
Triin Teramäe ⟩ Putinistid tuleks saata ajaloolisele kodumaale
Lõputult on tiražeeritud kõrgelennulisi fantaasialende Eestis elavatele venelastele uue identiteedi konstrueerimisest või võluvitsast – Eesti kodakondsuse kandikul ulatamisest. Sellised utopistlikud mõttekonstruktsioonid erutavad muidugi paljusid sotsiaalteadlasi, kuid kahjuks teame ajaloost, et ümberrahvastamised ei ole päriselus eriti edukad. Nii suurt osakaalu marurahvuslikku suurrahvust, nagu peale okupatsiooni Eestisse jäi, ei ole kuskil maailmas varem edukalt integreeritud.